Jurisdicció voluntària - Advocats Andorra\nLa jurisdicció voluntària és un procediment no contenciós que es pot substanciar davant la Batllia d’Andorra o el Notari, segons les circumstàncies del cas i el tipus de pretensió que s’exerceix, pels supòsits en què sigui necessària la seva intervenció i sempre que no hi hagi litigi o controvèrsia entre les persones interessades.\nA través del procediment de jurisdicció voluntària es pot obtenir informació o el reconeixement d’algun dret a través de la jurisdicció andorrana o el Notari, segons el cas.\nAlgunes de les matèries que es tramiten a través de la jurisdicció voluntària són:\nDeclaracions d’absència i de mort.\nDeclaracions d’hereus abintestat (sense testament).\nSeparació del patrimoni hereditari respecte del patrimoni privatiu de l’hereu.\nAdveració de testaments hològrafs.\nLa constitució de tuteles i curateles.\nActes i negocis jurídics en relació amb les persones sotmeses a tutela o curatela que requereixen autorització judicial, per exemple l’alienació de béns dels menors i de les persones amb la capacitat modificada judicialment.\nInternament urgent de persones, sempre que no es decideixi en el marc d’un procés que se substancia pel procediment de modificació de la capacitat\nLes adopcions, preadopcions, acolliments, delegacions de la pàtria potestat, d’acord amb el que estableix la Llei qualificada de l’adopció i de les altres formes de protecció del menor desemparat i les altres lleis aplicables.\nAprovació del reconeixement de la paternitat no matrimonial del fill amb la capacitat modificada judicialment.\nEmancipacions i habilitacions d’edat.\nDelimitació i fitació de béns immobles, amb la presentació prèvia d’un dictamen pericial.\nConsignacions i dipòsits judicials\nPèrdua, la sostracció o la destrucció de pagarés, xecs o lletres de canvi.\nConvocatòries judicials de les juntes generals d’accionistes\nDissolucions judicials de societats.\nNomenament, la remoció, la revocació del nomenament o la recusació d’àrbitres,\nSol·licituds del benefici de la defensa i l’assistència tècnica lletrades gratuïtes al marge d’un procés ja instat.\nAleix Advocats us ofereix serveis d’assessorament en relació a aquest tipus de procediment, redacció, presentació de la demanda i tramitació del procediment davant el tribunal o autoritat competent.


Hola .... hi ha algú allà? - Geofumadas\nHola .... hi ha algú allà?\nnovembre, 2009 Els meus Geofumadas\nConeixen alguna tècnica per a normalització de l'estrès, sota paràmetres de precisió menys extrems que el trimestre aplicat a les venes del braç esquerre?\nQue la memòria no col·lapsi el CPU més del 70%, considerant que tinc com 15 coses per fer, quatre nits d'desvetllament, dos nois desesperats per sortir de passeig, un casament que no puc perdrem ... i una mena de desencís respecte a l'els gruixos d'estil en el layout a nivell de pantalla.\n... si no és molt demanar.\nmissatge anterior«Anterior gvSIG, que hi haurà a les 5tas. jornades\nsegüent post AutoCAD, com funciona la variable FILEDIAsegüent »\n7 Replies to "Hola .... hi ha algú allà? "\nHola Jesús, per res em molesta el comentari. No em sembla spam i sé que no prové de vostès.\nÉs part del folklore de la web, per això ho vaig deixar passar.\nummm respecte al comentari de pajillero, des geomarketingspain no tenim o creiem no tenir cap problema amb geofumadas.\nAquest comentari i publicitat no prové del bloc, espero no et molesti des de la nostra part.\ntomàquet unes pastilles de valeriana, per uns dies a la nit i ha dormir relaxat debò el canvi en uns dies\nEl mètode silva de relaxació\nuna bona yucateco amb tres llimones i dormir una dia complet com si el món no existís\nMira, algunes vegades nosaltres mateixos contribuïm a augmentar els nostres nivells d'estrès. Et suggereixo que PRIORICES teves activitats; perquè lamentablement TOT no podràs fer-lo. Accepta aquesta terrible realitat, amic. A no ser que et clons i tot i així, no series tu mateix qui assistís a tots els esdeveniments ...\nEl següent és escollir el tipus d'activitat que utilitzessis per relaxar-te, no sé quina és la que prefereixis ... i obliga't a assignar-li un temps a la teva agenda. La teva salut t'ho agraira.\nSalutacions des de Peru\nAngela des Xocolata Bailable diu:\nhummm una amiga cubana de la meva germana diu sempre en aquestes situacions «relaxa't i coopera» no molt bé si t'ajudarà ... si no ... pot ser que ella et faci sentir una mica més relaxat, es diu Mart'nália i te la porto des Brasil ... http://www.youtube.com/watch?v=OdEDjHcVjfU a veure si ajuda!\nPetons des del sud d'Iberia!


El jutjat de Puigcerdà dicta una ordre de detenció pel membre del CDR de Cerdanya que no s'ha presentat a declarar — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El jutjat de Puigcerdà dicta una ordre de detenció pel membre del CDR de Cerdanya que no s'ha presentat a declarar\nEl jutjat de Puigcerdà dicta una ordre de detenció pel membre del CDR de Cerdanya que no s'ha presentat a declarar\nTomàs Sayes protesta així pel fet que se l'investigui per una pintada contra Pablo Llarena, amb la qual nega tenir-hi relació. L'ANC anuncia possibles mobilitzacions per defensar l'activista cerdà\nProtesta davant els Jutjats de Puigcerdà per la citació a un membre del CDR de Cerdanya (ACN/arxiu)\nEl jutjat de Puigcerdà ha emès una ordre de detenció contra l'activista cerdà Tomàs Sayes, membre del CDR de Cerdanya i també del Secretariat Nacional de l'ANC. L'ordre s'ha fet pública després que Sayes hagi optat dues vegades per no presentar-se davant el jutge amb relació a una suposada vinculació amb unes pintades contra el magistrat espanyol Pablo Llarena, amb les quals nega tenir-hi cap relació.\nEl 28 de novembre passat, Sayes ja va decidir no presentar-se als Jutjats i, a l'hora en què estava citat, va participar en una concentració davant el mateix edifici judicial, en la qual va rebre el suport de mig centenar de veïns. La segona citació era prevista per dimarts passat, però tampoc no s'hi va presentar. Protesta així pel fet que se l'investigui per un suposat "delicte de manifestació il·legal" amb relació a les accions de protesta que es van dur a terme a la Cerdanya la primavera passada.\nConcretament, el jutjat investiga una caminada reivindicativa que es va dur a terme entre Alp i Das el dia 30 de març. Aquell dia, Tomàs Sayes va ser identificat pels Mossos d'Esquadra com a portaveu de l'acció. La seva sorpresa va arribar posteriorment, quan el van vincular amb una pintada apareguda aquell mateix dia contra Llarena, que precisament té una segona residència al municipi de Das. Sobre aquest fet, la seva advocada sosté que no s'ha aportat cap prova material que el pugui vincular amb la realització d'aquella pintada, i creu que es tracta d'una mostra més de l'actual "persecució judicial contra l'independentisme".\nL'Assemblea Nacional Catalana ja ha expressat el rebuig a l'ordre de detenció i no descarta convocatòries de protesta imminents, per la qual cosa ha demanat a socis i simpatitzants, i a la població en general, que estiguin preparats per si s'anuncia mobilitzacions.


Dilla rep la carta de llibertat de la Rapitenca i fitxa pel Gandesa - EbreDigital.cat\nSegons informa el programa esportiu Tots els Gols d’Imagina Ràdio, el davanter fins ara a la UE Rapitenca, Javier Dilla, finalment s’ha desvinculat del conjunt rapitenc de primera catalana i ha retornat al club dels seus orígens, el CF Gandesa de segona catalana, amb qui la temporada passada va ser el màxim realitzador de la categoria.\nDilla, de vint-i-cinc anys d’edat, publicava ahir al vespre al seu instagram una foto on es podia llegir “back home“. Minuts més tard era el club de la capital de la Terra Alta el que a través de les seues xarxes socials avançava l’acord al que s’havia arribat amb una foto que ficava “Benvingut a casa“. Després que en les darreres setmanes s’havia especulat amb que el jove davanter podria retornar al club que el va veure crèixer com a jugador, finalment l’acord entre el club de la Devesa i el jugador ha permés tindre la carta de llibertat.\nDes de fa més d’un mes el jugador de Vall-de-roures no ha entrat en l’onze titular (el darrer partit que va jugar de titular va ser al camp del Cambrils Unió on va perdre el conjunt rapitenc per 2 gols a 0), perdent protagonisme en les darreres jornades, de les quals en les dos últimes no va estar ni convocat. Ha estat és el segon màxim golejador del conjunt de la Devesa amb cinc dianes, superat tan sols per Joan Sabaté amb 10 gols (4 d’ells des del punt de penal).\nTorna així al club on s’ha fet jugador i ha destacat sempre pels registres golejadors que el van portar a firmar per la Rapitenca. Sota les ordres de Rafel Navarro (actualment desenvolupant tasques de segon entrenador del Reus Deportiu B) es va incorporar a l’equip terraltí sent juvenil, per jugar amb el conjunt que militava aquella temporada a preferent. Sent juvenil ja va anar convocat amb el primer en diverses jornades. A partir d’allí tres temporades seguides amb el CF Gandesa a segona catalana on ha marcat més de 100 gols amb la camiseta roja.\nAixí doncs, el nou jugador del Gandesa podrà debutar aquest mateix diumenge davant el CF Amposta a partir de les 16:30 hores de la tarda, en un partit especial. Els ampostins, que s’han situat en la part capdavantera del grup després d’encadenar nou victòries, un empat i una sola derrota (contrapronòstic davant el Torreforta per 0-1), busquen seguir retallant les distàncies respecte al Catllar (segon classificat de la categoria i que ocupa la plaça de promoció d’ascens amb onze punts més que els ampostins). S’han situat sisens a la classificació amb 35 punts a tan sols dos del proper rival a la lliga, el CF Gandesa que és cinquè amb 37.


Notícies del col·legi: PARTICIPA ALS MITJANS DE COMUNICACIÓ!\nPARTICIPA ALS MITJANS DE COMUNICACIÓ!\nSón molts els mitjans de comunicació que es posen en contacte amb el Col·legi per tal de trobar una font d'informació experta o bé algun sociòleg/loga o politòleg/loga disposat a participar com a tertulià en diversos programes de ràdio i televisió. Des del Col·legi pensem que aquesta és una de les vies més importants de que disposem per a donar a conèixer les nostres professions, perquè la societat ens identifiquicom a professionals qualificats per analitzar l'entorn social i polític on vivim.\nAl Col·legi som conscients de la gran diversitat de perfils que reunim entre els nostres membres: experts en immigració, polítiques públiques, e-Government, educació, joventut, gènere, comunicació, participació política, etc. Tots aquests perfils són demandats pels mitjans en tots els seus formats, premsa, ràdio, televisió i internet.\nÉs per això que des del Col·legi gestionem una base de dades amb col·legiats i col·legiades que vulguin col·laborar amb els mitjans i ajudar així a difondre les nostres professions. Aquí trobareu un formulari on omplir les vostres dades. Qui ja l'hagi omplert amb anterioritat però ho vulgui actualitzar també ho pot fer i enviar-nos-ho de nou.


Comença el procés d'escolarització del 1r cicle • Som Pollença\nInici/Municipi/Comença el procés d’escolarització del 1r cicle\nComença el procés d’escolarització del 1r cicle\nEl 17 de juliol finalitza el procés de matriculació\nRedacciómaig 14, 2020\nA partir d’aquest dijous i fins divendres 5 de juny es poden fer les sol·licituds per a l’escolarització a les escoletes de primer cicle. És a dir, per aquells infants que tenen de 0 a 3 anys. Una vegada hagin sortit les llistes definitives es podrà procedir a la matriculació final, procés que es realitzarà entre el 6 i el 17 de juliol.\nFONT: Institut per a l’Educació de la Primera Infància\nPer agilitzar els tràmits d’escolarització, des de l’Institut per a l’Educació de la Primera Infància recomanen activar el servei cl@ve o, en el cas de ja tenir algun fill/a escolaritzat, l’usuari i la contrasenya de GestIB. Per facilitar la seva adquisició, podeu consultar aquest manual.\nLa sol·licitud a emplenar és aquesta. Des de l’IEPI recorden que si no es té accés al GestIB o cl@ve, s’haurà de demanar cita prèvia al centre per signar-la.\nA Pollença, La Gola és l’escola infantil municipal i acull infants des de 4 mesos fins a 3 anys. El període escolar començarà la segona setmana de setembre i s’allargarà fins al 30 de juny. A continuació podeu consultar tots els horaris, preus i serveis que ofereixen en aquest espai.\nTríptic informatiu de La GolaBaixa\nEls altres cicles educatius també inciaran l’escolarització 2020/2021\nEls tràmits d’escolarització dels altres cicles educatius també tenen dates d’inici per presentar les sol·licituds d’admissió i escolarització 2020/2021. Consultau-les a la graella adjunta a continuació:\nCurs 2020 / 2021 Educació Escolarització La Gola\nGiramón, un contacontes confinat i virtual per a tothom


El nombre d'espanyols sense localitzar després del terratrèmol es redueix de 59 a 35\nEl nombre d'espanyols que encara romanen sense localitzar a Nepal després del terratrèmol registrat dissabte passat ha baixat a 35, 24 menys que ahir divendres, segons ha informat el ministre d'Afers exteriors, José Manuel García-Margallo en roda de premsa.\nEl ministre ha explicat que la raó d'aquest descens és que l'ambaixador espanyol a Delhi, que es troba ara a Kàtmandu, ha tingut autorització de les autoritats nepaleses per consultar les llistes d'immigració del país, la qual cosa ha permès determinar que "un nombre significatiu d'espanyols" que es trobaven al país van sortir d'ell sense comunicar-ho a l'ambaixada, "i per tant estarien totalment fora de perill". En el moment del terratrèmol es trobaven a Nepal 580 espanyols, dels quals 544 ja ha estat localitzats, segons ha detallat García-Margallo.\nEn declaracions als mitjans de comunicació després de mantenir una videoconferència amb Nepal, que ha durat una mica menys d'una hora i mitja, el ministre ha anunciat que Espanya ha rebut autorització perquè el tinent coronel de l'Exèrcit de Terra Fernando Olalde s'incorpori a la Sala d'Operacions del Comandament Nepalès que està coordinant els treballs després del terratrèmol. "Aquesta incorporació ens va a permetre agilitar i coordinar la nostra pròpies operacions de rescat amb les quals realitzi el comandament militar local", ha apuntat el ministre, qui ha assenyalat que aquesta possibilitat serà "molt útil" per ajudar als compatriotes que encara es troben a la zona.\nVUIT ESPANYOLS REPATRIATS\nD'altra banda, García-Margallo ha precisat que està previst que vuit espanyols més siguin evacuats avui des de Lukla. A més, ha afegit que en aquest moment s'està recollint a dos compatriotes en Dovan, que estaven en una situació "límit, amb manca d'aliments i aigua des de fa dos dies". Així mateix, l'helicòpter operat per Espanya està recollint a altres quatre espanyols a la zona de Makalu. "Aquests sis espanyols estan sent traslladats a Kàtmandu per a la seva volta a Espanya", ha detallat el titular d'Exteriors. Més enllà dels mitjans aeris, Espanya té operatius tres autobusos noliejats per funcionaris espanyols al país que continuen amb les labors d'evacuació i que cobreixen la ruta Pokhara-Kàtmandu.\nEl ministre ha assenyalat que els cinc membres del grup de rescat d'intervenció de muntanya de la Guàrdia Civil que van sortir ahir camí de Kàtmandu ja s'encuentranen Nepal per iniciar demà les primeres operacions a la zona de Langtang, on hi ha set espanyols desparecidos.\nEn aquest punt, ha precisat que la xifra d'espanyols desapareguts a la zona s'ha rebaixat de nou a set respecte ahir, a causa que dos d'ells tenien cognom hispà, però no nacionalitat espanyola.\nSORTIDA D'UN BOEING 707 DE L'EXÈRCIT\nD'altra banda, ha recordat que aquest matí ha sortit des de la Base Aèria de Saragossa un avió B-707 de l'Exercito de l'Aire que trasllada a 47 components de la Unitat Militar d'Emergència (UME), set especialistes en muntanya de la Guàrdia Civil, gossos rastrejadors i divers material d'ajuda a Nepal. La seva destinació és Delhi, ciutat a la qual arribarà el 4 de maig, dia en el qual Espanya té el primer permís d'aterratge a Kàtmandu. Des d'allí, els efectius es dirigiran a Langtang per buscar supervivents.\nA aquest equip s'unirà un expert de la Direcció general de Protecció Civil, que sortirà d'Espanya demà i que aterrarà a Nepal el dilluns, on farà d'enllaç amb l'equip de protecció civil que coordina sobre el terreny les actuacions de la Unió Europea.\nEl ministre ha avançat també que Alemanya ha sol·licitat a Espanya que els seus equips d'especialistes se sumeixen als de la UME i de la Guàrdia Civil que hi ha desplegats en Langtang, petició a la qual Espanya ha accedit, i que ja s'ha procedit a la distribució de l'ajuda humanitària espanyola arribada a Nepal per part de Creu Vermella, Intermón Oxfam, Metges del Món i l'Agència Espanyola de Cooperació.\nFinalment, el titular d'Exteriors ha assenyalat que aquest matí ha mantingut una "llarga conversa" amb el seu homòleg nepalès, al que ha remès les seves condolences i li ha reiterat l'oferta de col·laboració. També li ha comunicat que Espanya està impulsant des de fa dies l'adopció d'una resolució de l'Assemblea General de l'ONU com a "expressió urgent" de la solidaritat internacional amb el seu país.


L'Ajuntament de Cardedeu es fa soci de Som Energia | Sostenible\nL'Ajuntament de Cardedeu es fa soci de Som Energia\n16/02/2016 - 11:20\nEl consum elèctric de diversos equipaments culturals serà subministrat amb energia renovable en els propers mesos. L'Ajuntament de Cardedeu ha aprovat fer-se soci de la cooperativa Som Energia.\nAmb aquest tràmit, l'ajuntament passa a ser soci de ple dret de la primera cooperativa que ofereix energia verda i renovable a Catalunya, tot impulsant un model energètic renovable, eficient i democratitzador en el marc d'una economia social i d'autosuficiència, alternativa a l'oligarquia empresarial del sector energètic.\nPer al gaudi dels serveis de subministrament d'energia a través de la cooperativa és requisit indispensable l'aportació en dipòsit retornable d'un capital social inicial de 100 euros al fer-se soci. Durant els propers mesos, s'espera que el consum elèctric de diversos equipaments culturals com el cinema Esbarjo, el CECUCA o Vil·la Paquita sigui subministrat amb energia renovable mitjançant la contractació i l'assessorament de Som Energia.\nLa progressiva contractació d'energia verda i renovable, així com l'avenç cap a un model d'economia social i cooperativa, són dos dels propòsits que recull el Pla d'Actuació Municipal (PAM) 2015 - 2019 del govern actual, i que són fidels al compromís amb l'eficiència energètica i l'energia renovable establert al Pla d'Acció per l'Energia Sostenible del 2009, i que va ser fruit del Pacte dels Alcaldes per l'Energia Sostenible (PAES) per combatre el canvi climàtic.\nL'Ajuntament de Cardedeu anima a la ciutadania a optar per opcions de contractació de subministrament d'energia verda que ajudin a impulsar un nou model energètic, a més de continuar enfortint el compromís amb l'estalvi i l'eficiència energètiques.\nCardedeu estalvia més de 45.000 euros en la factura energètica municipal l'any 2017\nLes emissions de CO2 associades als consums energètics dels edificis municipals i l'enllumenat públic s'han reduït més d'un 75% des que l'Ajuntament contracta energia 100% renovable. La factura de l'aigua també s'ha reduït un 8,2% respecte 2016.